Kalifornia
Kaliforniaa rajoittavat Tyynimeri, Oregon, Nevada, Arizona ja Meksikon Baja California.
Maantieteellisesti se koostuu hedelmällisestä Keskuslaaksosta, vuorijonoista ja aavikoista. Pääosa asutuksesta on viileimmillä rannikon alueilla Tyynenmeren rannalla, erityisesti San Franciscossa, San Joséssa, Los Angelesissa ja San Diegossa. Osavaltion pääkaupunki Sacramento sijaitsee kuitenkin Keskuslaaksossa.
Sunnyvale
Sunnyvale on kaupunki Santa Claran piirikunnassa Kaliforniassa Yhdysvalloissa. Kaupunki sijaitsee San Franciscon niemimaan juurella San Franciscon lahden eteläisessä pohjukassa. Kaupunki kuuluu ns. piilaakson alueeseen ja siellä on useiden tietotekniikka-alan toimijoiden toimipaikkoja, esim. Nokian toimintoja sekä Yahoon, Palmin ja AMD:n pääkonttorit. Kaupungissa on myös merkittävää sotilas- ja ilmailuteollisuutta sekä kesäkuuhun 2010 asti toiminut Nasan satelliittien ohjauskeskus, jonka rakennukset ovat vielä jäljellä.